Trane en Turksvye | Spokie sny Spoor
March 9, 2017 VerrassendNuut	32 Comments
Sy rill … tot binne in haar siel. Sien weer die honger swartkopdogtertjie wat deur die verbode doringdraad wurm om by die winkende soet nektar uit te kom.
Opgewonde pluk sy. Die vrugte laat haar mond water en maak sy sommer van haar rokkie se skoot ‘n mandjie. Terug by die draad moet die kosbare vrag eers neergegooi word, dan weer opgetel word, voordat sy vinnig kan terugvlug huistoe.
Sy voel hoe honderde onsigbare doringkies hul suiers diep in haar brose velletjie insteek. Selfs haar sagte binnebeen plekkies onder die kosbare vrag begin kriewel. Maar sy weier om haar oes weg te smyt. Voel dan hoe die sout van haar trane die dorings wat op haar bolip vergader, aan die brand steek …
“Gaan ons turksvye pluk?” dring manlief weer en my oë vlieg oop.
“Nee dankie!” Ek skrik vir die drif. Skielik voel dit of my hande oortrek word met hordes onsigbare stekels.
Almal spring op die Jeep. Ek wuifel: “Goed goed, ek gaan saam, maar net om fotos te neem …”
Weereens wink die buurman se vye deur die draad na my. Maar hierdie keer is daar oorgenoeg aan die binnekant.
Deur die lens vergru die vyand: “Rerig?” snork ek liggies, geen wonder – die stamdorings van die turksvy steek wild en wragtig na alle kante en is nie skaam om hulle prik te pronk nie.
Die Opuntia tuna is deel van die kaktus familie en is die dorings en distels op hierdie plante eintlik “verskrompelde blare” wat vir ’n ander doel toegerus is.
Pynlike ondervinding vanuit my kinderjare leer: Maak eers vir jou ‘n jamblikkie ordentlik vas aan ‘n lang paal. Pluk dan nét daarmee! En moet ook nie onder die wind staan waarheen die dorings waai nie, anders “sit jy met ‘n turksvy.”
MANLIEF PLUK VAN DIE SOETSTE EN LEKKERSTE MET DIE TUISGEMAAKTE PLUKSTOK
Dan word die vrug in ‘n emmer met water gedompel en goed geroer sodat die dorings kan begin loswoel.
KYK HOE DRYF DIE VERVLOEKSTE DUIWELTJIES BO-OP DIE WATER ROND
Turksvye is van Suid-Amerika na Suid-Afrika gebring, en word oor die algemeen as ‘n pes en bedreiging beskou.
Ek glimlag vir die sebra’s agter my wat nuuskierig nader staan. Selfs húlle wonder waaroor die commotion gaan.
Nou is dit die dames se beurt.
BLOMMIE MEEN HAAR OOG IS BETER INGESTEL OP DIE SOETES
Terwyl sy oes sing die sonbesies: “Die oes is groot maar die arbeiders is min!” Ons raak vrolik want niks is so lekker soos ‘n yskoue turksvy vanuit die yskas nie.
DIE ELANDE MET HUL KLEINTJIES DINK DIS VEILIGER OM LIEWER PAD TE GEE
By die Jeep word die vye weer oorgeskep in ‘n ander houer.
Ek adem die omgewing in. Hier tussen veldblommetjies en miskruiers kan mens ontspan. Dis lekker om te weet dat die swartkopdogterjie haar vrese oorwin het.
Sy was maar net deel van die spel-van-grootword in die woeste wildernis.
Previous PostPiesangs aan PoteNext PostSkillie Skop Stof
32 thoughts on “Trane en Turksvye”
This article will help the internet viewers for building up new web
So rustig omring deur wilde diere♥
Dit moes verskriklik seer wees!
om daardie ou fyn doringkie te verwyder was jou net beskore as jy dit kon raaksien.
Ek het ook ‘n bekvol turksvy gekry desjare in Suidwes op die plaas. My ouma het botter gesmelt en my mond laat spoel met dit. Ek kan nie onthou hoe lank daardie proses aangegaan het nie – ek weet net dit was vrek lank vir ‘n 5-jarige 😦
Maar ja, yskoud (en geskil! ) is dit héérlik 😀
Eina – ‘n bek vol turksvy dorings? Ja, so iets vergeet mens nooit. Dankie jou besoek! Ek gaan daar by jou ook loer …
Oe lekker lekker…. ek ken turksvye van plaastyd as kind. Behalwe vir ‘n verdwale doring het ons lekker geeët want my oupa het ons geleer om met die blikkie turksvye te pluk. Ons het hulle dan in die sand gerol om van die dorings ontslae te raak.
Ja, ‘n koue turksvy bly maar ‘n lekker ding! Dankie vir jou besoek. Lekker.
Ai toggie die arme swartkopdogtertjie. Ek is bly jy het jou vrees oorkom. Ek geniet jou beskrywings en fotos
Aag dankie die besoek! Dis lekker om jou te sien.
Dankie jou besoek, Hillechien. Turksvye is baie baie lekker! Vernaam koud. Smaak amper soos watermelon?
Pragtige foto s!
Heb ze in Mexico toen ik er woonde ook gezien maar nooit gekocht.Hoe eet je het?waar proeven ze naar?
Dankie die besoek. Turksvye is heerlike vrug! Jy moet net baie versigtig dit afskil.
Bedankt zal het binnenkort eens proberen
“nie skaam om hulle prik te pronk nie” 🙂 oulik
My suster as stadsjapie (en nie-perdryer) het gaan perdry op my oom se plaas. Die perd het vasgesteek voor ‘n plaat turksvye en sy het binne in dit beland. Dit was nie pret gewees nie!
Jou suster binne in turksvye? Oe nee, dit wat seker vrekseer! Dki die besoek, dit voel so special.
Levensgevaarlijk vruchten begrijp ik, dat zijn de lekkerste
Dankie jou besoek by die Turksvye, Eveline. Waardeer baie.
my pa het ook so ‘n blikkie aan ‘n lang stok gehad vir die turksvye, want behalwe vir die dorings, was die slange ook baie lief om in daardie bos rond te le.
Slange in turksvy bosse? Aardeland, nie gedink hul sal daar binne wees nie, sal volgende keer eers mooi moet oplet voor ons weer net pluk. Dankie jou besoek, dit is lekker!
Jislaaik, daai klein dorinkies sit vir DAE lank nog vas op snaakse plekke🙈
Dankie die besoek. Turksvye dorings? Ja, hul kan voorwaar op snaakse plekke inkruip.
My mond water sommer by die gedagte aan daardie heerlike soet van die vrug. Jip, het ook deur geloop as kind. So mooi geskryf.
Hie-hie. Ja, ek dink ons het almal deurgeloop onder turksvy dorings. Dankie die besoek. Dis lekker!
Ai Spokie,jy maak nou herrinneringe wakker!Daar is niks so erg soos turksvydorings nie..het ook as kind ‘n stel daarmee afgetrap.So ‘n lekker-leesblog,dankie!
Skuus ek kom nou eers terug, Perdebytjie. Ons rekenaars al WEER hier by die werk gesteel. Dis ook die 3rde inbraak vir hierdie maand … Maar dankie jou besoek by my Turksvye. Lekker om jou te sien elke keer.
Ag toggie,mens wil sommer huil oor die inbrake!!Ek is bly jy is darem weer op die lug.
March 14, 2017 at 5:48 pm
Ai toggie Spokie!Die diefstalle maak my woedend…sterkte!
mooie foto’s, waar smaakt het naar?
BRAAIVLEIS, KATOETERS en OLIFANTE